ক্রাউন প্রিন্স হওয়ার পর থেকেই একের পর এক চমক দেখিয়েই চলেছেন সৌদি যুবরাজ মোহাম্মদ বিন সালমান। সিংহাসনের উত্তরাধিকারী নিযুক্ত হওয়ার পর দেশটিতে যেন সংস্কারের হাওয়া লেগেছে। রক্ষণশীল সমাজের দেশটিতে নারীরা নানা ক্ষেত্রে অনেক কিছুতেই প্রথমবারের মতো অধিকার পাচ্ছেন। এরই ধারাবাহিকতায় যৌন নিপীড়নের বিরুদ্ধে আইন প্রণয়নের সিদ্ধান্ত নিয়েছে সৌদি সরকার। খবর বিবিসি, মিডল ইস্ট আই ও আরব নিউজ।